NEUVOSTON PÄÄTÖS,

tehty 1 päivänä helmikuuta 1993,

vaarallisten jätteiden maan rajan ylittävien siirtojen ja käsittelyn valvontaa koskevan yleissopimuksen (Baselin yleissopimus) tekemisestä yhteisön puolesta (93/98/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 130 s artiklan,

ottaa huomioon komission ehdotuksen,

ottaa huomioon Euroopan parlamentin lausunnon (),

ottaa huomioon talous- ja sosiaalikomitean lausunnon (),

sekä katsoo, että

neuvoston 28 päivänä lokakuuta 1988 tekemän päätöksen mukaisesti komissio on osallistunut yhteisön puolesta, jäsenmaiden edustajia kuullen, neuvotteluihin, jotka käytiin tilapäisessä työryhmässä, joka kokoontui Yhdistyneiden kansakuntien ympäristöohjelman (UNEP) yhteydessä valmistellakseen maailmanlaajuista yleissopimusta vaarallisten jätteiden maan rajan ylittävien siirtojen valvonnasta,

näiden neuvottelujen tuloksena hyväksyttiin 22 päivänä maaliskuuta 1989 yleissopimus vaarallisten jätteiden maan rajan ylittävien siirtojen ja käsittelyn valvonnasta (Baselin yleissopimus), jonka yhteisö sen jälkeen allekirjoitti neuvoston 21 päivänä maaliskuuta 1989 tekemällä päätöksellä antaman valtuutuksen perusteella,

tämän yleissopimuksen tarkoituksena on tukea jätteitä koskevaa ympäristönsuojelua maan rajan ylittävien vaarallisten ja muiden jätteiden siirtojen tiukemmalla valvonnalla sekä näiden jätteiden ekologisesti puhtaalla huollolla; tätä varten yleissopimuksessa määritellään tuontia, vientiä ja kauttakulkua koskevat valvontamenettelyt,

Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetussa neuvoston asetuksessa (ETY) N:o 259/93 () neuvosto on vahvistanut säännöt, joiden tarkoituksena on vähentää ja valvoa näitä siirtoja; näiden sääntöjen tarkoituksena on muun ohella saattaa yhteisön olemassa oleva jätteiden siirtoa koskeva valvonta- ja tarkastusjärjestelmä Baselin yleissopimuksen ja neljännen AKT PETYyleissopimuksen vaatimusten mukaiseksi, ja

Baselin yleissopimuksen 22 ja 23 artiklan mukaisesti se on avoinna ratifioimista tai hyväksymistä sekä valtioiden liittymistä samoin kuin poliittisten ja/tai taloudellisten yhdentymisjärjestöjen virallista vahvistamista tai hyväksymistä varten,

ON PÄÄTTYNYT SEURAAVAA:

1 artikla

Hyväksytään Euroopan talousyhteisön puolesta Baselissa 22 päivänä maaliskuuta 1989 hyväksytty vaarallisten jätteiden maan rajan ylittävien siirtojen ja käsittelyn valvontaa koskeva yleissopimus.

Yleissopimuksen teksti on liitetty tähän päätökseen.

2 artikla

1. Neuvoston puheenjohtaja tallettaa yhteisön puolesta hyväksymiskirjan Yhdistyneiden kansakuntien pääsihteerin huostaan yleissopimuksen 22 artiklan mukaisesti ().

2. Puheenjohtaja tallettaa samanaikaisesti yleissopimuksen 22 artiklan 3 kohdan mukaisesti tämän päätöksen liitteessä olevan toimivaltaa koskevan julistuksen.

3 artikla

Tämä päätös julkaistaan Euroopan yhteisöjen virallisessa lehdessä.

Tehty Brysselissä 1 päivänä helmikuuta 1993.

Neuvoston puolesta

Puheenjohtaja

N. HELVEG PETERSEN

()

() EYVL N:o C 72, 18.3.1991, s. 67

() EYVL N:o C 31, 6.2.1991, s. 27

() EYVL N:o L 30, 6.2.1993, s. 1

() Neuvoston pääsihteeristö julkaisee yleissopimuksen yhteisöä koskevan voimaantulopäivän Euroopan yhteisöjen virallisessa lehdessä.